Richard Evelyn Byrd
Store norske leksikon,Geografi,Oppdagelsesreiser,Polare ekspedisjoner og oppdagere
Richard Evelyn Byrd var en sjøoffiser (admiral fra 1929) fra USA, flyver og polarforsker, bror av Harry Flood Byrd.
I 1924 ledet Richard Byrd flyavdelingen ved Donald Baxter MacMillan-ekspedisjonen til Grønlands nordkyst. Her fløy han som førstemann inn over Grønlands innlandsis og over store, ukjente deler av Ellesmere Island. Nordpolen 9. mai 1926 fløy Byrd med Floyd Bennett ved spaken fra Ny-Ålesund på Spitsbergen mot Nordpolen og tilbake igjen på under 16 timer og hevdet å ha sirklet rundt polen flere ganger. Flyet var et tremotors Fokker F-VII monoplan. Det er senere reist tvil om de to virkelig nådde frem til polen. Sydpolen Sommeren 1927 fløy Byrd sammen med Bernt Balchen non-stop det første store fly som kunne ta både last og passasjerer over Atlanterhavet. 1928–1930 og 1933–1935 ledet Byrd store ekspedisjoner til Antarktis. 29. nov. 1929 fløy han som førstemann over Sydpolen. En ekspedisjon til Antarktis 1939–1941 arbeidet fra to hovedbaser, en i Bay of Whales (Hvalbukta) og en på Antarctic Peninsula (Antarktiske halvøy). I krigsårene hadde Byrd viktige administrative oppgaver av militær art i stillehavsområdet.I 1946 organiserte Byrd gigantekspedisjonen Operation Highjump, ledet av kontreadmiral Richard H. Cruzen. 4000 mann, 13 fartøyer, 15 fly og 4 helikoptere stod til deres disposisjon. Omtrent hele kystlandet rundt det enorme antarktiske kontinentet ble luftfotografert, og omfattende undersøkelser ble foretatt. Da Det internasjonale geofysiske år 1957–1958 tok til, fikk Byrd oppgaven å organisere og samordne det store amerikanske opplegg.Byrd var siste gang i Antarktis sesongen 1955–1956 og fløy da for tredje gang over Sydpolen. Han skrev flere bøker om sine ferder. Les mer i Store norske leksikon verdens geografi oppdagelsesreiser Antarktis ekspedisjoner til Antarktis ekspedisjoner i Arktis